### Beslutningstema

I denne sag skal det besluttes om administrationsgrundlag og projektsansøgningsmanual for Grøn Pulje kan godkendes.

### Historik

På Klima-, Vækst-, og Udviklingsudvalgsmødet den 8. april 2024 blev der foretaget en drøftelse af mulighederne for anvendelsen af de Grøn Pulje-midler, der vil tilfalde Tønder Kommune i forbindelse med etablering af de 20 VE projekter, der pt. er i planlægning.

Der blev derefter udarbejdet et udkast til et administrationsgrundlag for puljen, som blev præsenteret på Klima,- Vækst-  og Udviklingsudvalgsmødet den 3. februar 2025. Udvalget besluttede på mødet, at udkastet skulle tilrettes med de faldne bemærkninger, og at der desuden skal foranstaltes en temadrøftelse i Kommunalbestyrelsen vedr. udmøntning af puljemidlerne.

Der blev derefter på baggrund af administrationsgrundlaget afholdt temadrøftelse vedr. Grøn Pulje i Kommunalbestyrelsen den 27. marts 2025. Herefter er der udarbejdet en tilhørende projektansøgningsmanual, der særligt retter sig mod potentielle ansøgere af puljemidlerne.

Udkast til Administrationsgrundlag og Oskar Bach har været i offentlig høring i perioden fra den 25. april 2025 - 1. juni 2025.

Dokumenterne har desuden været sendt i høring hos Teknik- og Miljøudvalget, Børn- og Skoleudvalget, Kultur- og Fritidsudvalget, Sundhedsudvalget, Socialudvalget og Fritidsforum.

### Sagsfremstilling

Grøn Pulje er forankret i Energistyrelsen. Den enkelte kommune administrerer midlerne, som kan anvendes bredt til kommunale tiltag. Formålet med Grøn Pulje er således at give Kommunalbestyrelsen mulighed for at støtte kommunale tiltag med en pulje finansieret af midler fra Vedvarende Energi-projekter (VE).

Der er for nuværende ansøgt om etablering af ca. 520 MW for vindmøller og ca. 1430 MW for solcelleanlæg med de aktuelle VE-projekter i planlægning i Tønder Kommune. Ved fuld udbygning kan det omregnes til en samlet engangsindtægt til Grøn Pulje på i alt:

ca. 162,8 mio. kr. for vindmøller
ca. 167,5 mio. kr. for solcelleanlæg

Puljemidlerne skal uddeles som projektmidler og rettes mod almennyttige formål.

Kommunerne er pålagt at udarbejde et administrationsgrundlag til udmøntningen af Grøn Pulje, hvor det bl.a. fremgår hvilke kriterier, Kommunalbestyrelsen lægger vægt på, når midlerne fra puljen skal udmøntes.

Der er fokus på, at midlerne i Grøn Pulje kommer hele kommunens geografi til gavn.
Sammen med administrationsgrundlaget er der udarbejdet en projektansøgningsmanual med tilhørende inspirationskatalog, der giver eksempler på typer af projekter, der kan ansøges om midler til via Grøn Pulje.

Dokumenterne har været i offentlig høring fra den 25. april 2025 til den 1. juni 2025 og hos politiske udvalg i kommunen i juni 2025.

Der er indkommet to eksterne høringssvar fra henholdsvis Lokalrådet i [adresse] og RVB ”Foreningen for fremme af udvikling i [adresse], Herbert Schmidt og Brøns Sogne”. Derudover har de nævnte udvalg afgivet høringssvar. Overblik over høringssvar er samlet i liste over bemærkninger, se bilag.

Flere høringssvar påpeger, at det bør fremgå tydeligere i administrationsgrundlaget, at der kan søges midler til alle typer af projekter og ikke kun til projekter over en million kroner, som er angivet som en tommelfingerregel.

Forvaltningen vurderer, at det fremgår tilstrækkeligt tydeligt i dokumenterne, at der kan ansøges om midler til alle typer af projekter, store som små.

Høringssvarene peger generelt på opbakning til administrationsgrundlag og projektansøgningsmanual. Udvalgene anbefaler alle indstillingen.

### Økonomi

Der forventes en samlet Grøn pulje på ca. 330,3 mio. kr. ved realisering af alle aktuelle VE-anlæg i planlægning.

Op til 8 % af puljemidlerne afsættes til løbende udmøntning og administration af puljen

### Lovgrundlag

VE-Loven

### Indstilling Fagchefen for Klima, Plan og Udvikling indstiller,

at udkast til Administrationsgrundlag for Grøn Pulje godkendes,

at udkast til Oskar Bach for Grøn Pulje godkendes, og

at indstillingen videresendes til Kommunalbestyrelsen.

**Beslutning fra Klima-, Vækst- og Udviklingsudvalget den 2. juni 2025, pkt. 8:**

Indstillingen anbefales.

**Økonomiudvalgets beslutning den 19. juni 2025, pkt. 17:**

Indstillingen anbefales.

Øystein Søndergaard kan ikke følge indstillingen, da han ikke mener, at det er lovligt, at midlerne kan anvendes til at spekulere i VE-projekter.

### Beslutning

Indstillingen godkendt.

Øystein Søndergaard (O) kan ikke følge indstillingen.